Primarul sectorului 5 Daniel Florea îşi face campanie electorală în şcoli. În grădiniţe şi şcoli au fost distribuite orare personalizate cu o caricatură a edilului, însoţită de un mesaj „motivaţional”: „Să te uiți în calendar/C-ai șanse s-ajungi primar”.PLUS sector 5 a anunţat că face plângere penală.

Elevii din Sectorul 5 au primit în prima zi de şcoală un orar personalizat cu o caricatură a primarului Daniel Florea, dar și cu o poezie: "Dragul meu copil școlar/ De urmezi acest orar/ Să te uiți în calendar/ C-ai șanse s-ajungi primar", anunţă PLUS pe pagina de Facebook.

PLUS a anunţat că va face plângere penală faţă de această faptă a edilului, pe care o califică drept „scandaloasă”.

„Daniel Florea își face campanie în școlile copiilor noștri! Ceaușescu ne obliga să avem câte un portret cu el în fiecare clasă. Daniel Florea a dus cultul personalității pe noi culmi. Fiecare copil trebuie să aibă o poză cu conducătorul mult iubit al sectorului nostru. (...) Este ilegal să îndoctrinezi politic copiii. Rușine!”, a transmis pe pagina de Facebook PLUS Sector 5.

Setarile tale privind cookie-urile nu permit afisarea continutul din aceasta sectiune. Poti actualiza setarile modulelor coookie direct din browser sau de aici – e nevoie sa accepti cookie-urile social media

Redactare G.M.